‏11/06/2025

**קול קורא: בקשה לקבלת מידע והצעות לציוד לסחיטה וייבוש בוצה במט"ש**

כללי,

תאגיד פלגי שרון בע"מ ותאגיד מי הוד השרון בע"מ (להלן: התאגידים) פונים בזאת לחברות וספקים לקבלת מידע והצעות לציוד לסחיטה וייבוש בוצה במט"ש כפר סבא הוד השרון.

מכון טיהור השפכים פועל בטכנולוגית הבוצה המשופעלת (activated sludge), להרחקת צח"ב, תרכובות חנקן וזרחן. מערך הטיפול בבוצה כולל : מסמיך מסוג דאפט, עיכול אנארובי וצנטריפוגה.

המט"ש מעוניין לבדוק טכנולוגיות לסחיטת בוצה. על מנת להוכיח התכנות של הציוד יש לערוך פיילוט עבור מערכת סחיטה למשך כשבועיים.

הטכנולוגיה המוצעת אמורה להשתלב במערך הקיים.

להלן תנאים נוספים:

1. **מקום פעולה**: ליד חדר צנטריפוגות. שימוש במערך פולימרים קיים (אופציונלי).
2. **מטרה – סחיטת בוצה לריכוז של לפחות 21%-23%**
3. **טכנולוגיה: הציוד המסופק יהיה בעל התכונות הבאות**
   1. תקן ציוד: אירופאי EN/DIN.
   2. לוח חשמל לשליטה במערכת וכן מערכת פנאומטיקה להכנסת אויר.
   3. חומר מבנה – ככל כל חומרי המבנה יהיו עשויים נירוסטה SS316. יש לפרט אילו חלקים אינם עשויים מחומר מבנה זה ומהו חומר המבנה המסופק. (מנוע, קונוס לחיצה וכו')
   4. פתח הצצה – נדרש לצורך בקרה ומעקב
   5. תחזוקה – המערכת בעלת יכולת תחזוקה פשוטה מוכחת עם אפשרות פשוטה לפתיחת המערכת לתחזוקה.
   6. רעש – מתחת ל DB 65
   7. צריכת חשמל נמוכה, יותר מ 50% מהצנטריפוגה הקיימת (65 קוו"ט)
   8. צריכת פולימרים נמוכה מהצריכה הנוכחית (כ 17 ק"ג לטון יבש)
   9. תפיסת מוצקים 95% לפחות.
4. **נתוני תכנון** 
   1. מספר מערכות – התאגידים שומרים לעצמם את הזכות להזמין יחידה אחת בלבד בשלב ראשון, לצורך פיילוט. ככל שהפיילוט יוגדר כמוצלח לשביעות רצונם, התאגידים יהיו רשאים להזמין יחידה נוספת, בהתאם לשיקול דעתם הבלעדי, ובכפוף להוראות הדין, הנהלים והתקציב המאושר. **אין בהודעה זו התחייבות להזמנה בפועל**.
   2. ספיקה מקסימלית לתכנון 40 מק"ש ו1,280 ק"ג מוצקים לשעה. בריכוז כניסה של כ 2.7%.
   3. ריכוז מוצקים ביציאה שווה או טוב יותר מריכוז המוצקים של הצנטריפוגה הקיימת.
   4. מנוע – נשלט על ידי ממיר תדר. יש לספק נתוני מנוע והספק נדרש
   5. בוצה מופנה למכולות על ידי מסועים.
5. **תנאי להצלחה** 
   1. ריכוז מוצקים ביציאה טוב יותר מריכוז המוצקים של הצנטריפוגה הקיימת מעל ל 21% – על פי בדיקות מהמעבדה המט"ש.
   2. צריכת פולימרים נמוכה מהצריכה הנוכחית (כ 17 ק"ג לטון יבש)
   3. תפיסת מוצקים 95% לפחות.
   4. צריכת חשמל נמוכה יותר מ 50% מצריכת החשמל הנוכחית – כ 65 קוו"ט
6. **תנאי ההתקשרות למציעים:**
   1. נדרש להציג ניסיון מוכח ביישום זה הכולל לפחות 8 התקנות בעולם.
7. **תנאי התקשרות:**
   1. התאגידים יבחנו את ההצעות שיתקבלו, ובהתאם לכך יגבשו החלטה בעניין, והכול בכפוף להוראות הדין, הנהלים והתקנות החלים על התאגיד.
   2. **יש להגיש הצעות עד יום 10/7/2025 בשעה 12:00**

**לכתובת המייל** [**tenders@palgey-sharon.co.i**](about:blank)

**או לתיבת המכרזים של תאגיד פלגי שרון בנוכחות נציג החברה, התיבה ממוקדמת בתע"ש 11 קומה 2 כפר סבא. ע"ג המעטפה יש לציין " בקשה לקבלת מידע והצעות לציוד לסחיטה וייבוש בוצה במט"ש"**

* 1. בהצעות יש לפרט הטכנולוגיה, הניסיון, מיקום ויישום, התחייבות לתנאי ההתקשרות, והערכת עלויות של הפיילוט אשר ישולם רק במידה והפיילוט יצליח.
  2. השימוש יהיה בפולימרים שבהם המט"ש משתמש כיום, ניתן להציע פולימר שונה במידה והעלויות שלו אינן עולות על העלות של הפולימר בו המט"ש משתמש כיום, קיים אצל החברה שהמט"ש קשור עימה בחוזה.
  3. ככל שלדעת המציע, קיימות במסמכים סתירות או אי בהירויות יוכל המציע לפנות, בכתב, עד ליום 3/7/2025 בשעה 12:00 לשם פרוט ההבהרות, הסתירות, השגיאות, אי ההתאמות או הספקות שימצא בקשר למובנו המדויק של כל סעיף או כל פרט שהוא במסמכים.

בברכה,

תאגיד פלגי שרון

תאגיד מיה

**נספח 1: כתב התחייבות**

אנו נציגי חברת \_\_\_\_\_\_\_\_\_\_\_\_\_\_\_\_\_ מצהירים בזאת כי ביישום הטכנולוגיה שלנו אין ולו כדי לגרום כל נזק לתהליך הטיפול במט"ש. אנו מודעים לכך כי המתקן עומד לרשות הניסוי כשהוא תקין וכל התהליכים בו תקינים וזאת לאחר שבדקנו ווידאנו זאת. ידוע לנו כי במקרה זה התאגידים ישקלו לחייב בנזקים ככל שידרש.

מורשה חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך:\_\_\_\_\_\_\_\_\_\_\_\_\_\_\_\_\_\_\_\_

חותמת וחתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נספח 2: אומדן המחיר –כולל אספקת הציוד למט"ש**

1. **המחיר לפיילוט**

ישולם רק במידה והפיילוט יצלח

1. **הצעתינו לצורך יישום הטכנולוגיה הינה:**

| **תאור הפריט** | **מחיר יחידה המתאימה לצורכי המט"ש (40 מק"ש)** | **הספק יחידה התואמת את צרכי המט"ש** | **הערכה לצריכת פולימר** |
| --- | --- | --- | --- |
|  |  |  |  |

**נספח 3: מסמכים נדרשים**

1. תעודות עוסק מורשה
2. פטור מניכוי מס מקור
3. תיאור הטכנולוגיה
4. חומרי מבנה
5. נתוני תכן
6. התקנות וניסיון לרבות תוצאות אנשי קשר ופרטיהם
7. תוכנית עבודה ליישום: מיקום, תכנון עקרוני של העמדה כולל מידות וחומרי מבנה